Lukarijos
Lukarijos (lot. Lucaria) – Senovės Romos religijoje tai šventųjų giraičių (lucus) garbinimo šventė, vykdavusi liepos 19 ir liepos 21 d. Tikroji ceremonijos prasmė nėra aiški, nes senovės istoriko Varono laikais, t. y., I a. pr. m. e., ji nepaminėta jo švenčių sąraše. Nežinoma ir dievybė, kurios garbei buvo švenčiama. Garsus romėnų politikas cenzorius Katonas aprašė giraitės kirtimo ritualą, tačiau apie dievybės pagerbimą neužsiminė.